Ырыу бүленешен төбәктең төньяҡ ‑ көнсығыш өлөшөндә , ырыу кеүек үк , аймаҡ тигәндәр , ҡайһы бер райондарҙа нәҫел , тармыт , төркөм , ос , йәүер , түбә тигән терминдар йөрөгән ; көньяҡ ‑ көнсығышта һәм көньяҡта — ара , ҡайһы ваҡыт — ырыу йәки түбә ; көнбайышта — аймаҡ , ара йәки нәҫел ; көнбайышта һәм төньяҡта шулай уҡ һуңыраҡ осорҙарға ҡараған йәки сит телдәрҙән үҙләштерелгән тамыр , тармыт , тоҡом , зат , быуын , кидәк , паруд һ.б. терминдар файҙаланылған .